ai4bharat/Pralekha huggingface dataset:
पंतप्रधान कार्यालय
गेल्या 60 वर्षांतील आशियाई क्रीडा स्पर्धेतील भारताच्या सर्वोत्तम कामगिरीबद्दल पंतप्रधानांकडून प्रशंसा
पंतप्रधान नरेंद्र मोदी यांनी गेल्या 60 वर्षातील भारताच्या आशियाई क्रीडा स्पर्धेतील 107 या सर्वोच्च पदकसंख्येसह आतापर्यंतच्या सर्वोत्तम कामगिरीची प्रशंसा केली आहे. पंतप्रधान मोदींनी खेळाडूंच्या अविचल दृढनिश्चयाचे, कठोर जिद्द आणि परिश्रमाचे कौतुक केले आहे.
पंतप्रधानांनी X वर पोस्ट केले:
“आशियाई क्रीडा स्पर्धेतील भारताची ही ऐतिहासिक कामगिरी!
आपल्या अतुलनीय खेळाडूंनी आतापर्यंतची सर्वोच्च एकूण 107 पदके मिळवून दिल्याने संपूर्ण देश आनंदित आहे, ही गेल्या 60 वर्षांतील सर्वोत्तम कामगिरी आहे.
आपल्या खेळाडूंच्या अविचल दृढनिश्चय, कठोर जिद्द आणि परिश्रमाने देशाचा गौरव वाढविला आहे. त्यांच्या या विजयाने आपल्याला कायमस्वरणात राहतील असे क्षण दिले आहेत, आपल्या सर्वांना प्रेरणा दिली आहे आणि उत्कृष्टतेसाठीच्या आपल्या कटिबद्धतेची पुष्टी केली आहे.”
युवा व्यवहार आणि क्रीडा मंत्रालय
ऑलिंपिकमध्ये भारताच्या प्रगतीला गती देण्यासाठी क्रीडा मंत्रालयाकडून मिशन ऑलिंपिक सेलमध्ये माजी आंतरराष्ट्रीय खेळाडूंच्या संख्येत दुपटीने वाढ
अव्वल नेमबाज अंजली भागवत आणि बॅडमिंटनपटू तृप्ती मुरगुंडे आणि हॉकीपटू विरेन रस्किन्हा यांचा समितीमध्ये समावेश
केंद्रीय युवा व्यवहार आणि क्रीडा मंत्रालयाने मिशन ऑलिंपिक सेल या समितीला यापूर्वीपेक्षा अधिक जास्त प्रमाणात खेळाडू केंद्रित बनवण्यासाठी त्यातील प्रमुख सदस्य असलेल्या माजी खेळाडूंची संख्या दुप्पट केली आहे. मंत्रालयाच्या टॉप्स अर्थात टार्गेट ऑलिंपिक पोडियम या उपक्रमाच्या माध्यमातून एमओसी भारताच्या ऑलिंपिक तयारीला चालना देत असते. जागतिक क्रीडा क्षेत्रात भारताच्या प्रगतीला आणखी गतिमान करण्यासाठी हे पाऊल उचलण्यात आले आहे. गेल्या वेळच्या ऑलिंपिकच्या तयारीच्या चक्रातून मिळालेल्या अनुभवाच्या आधारे हा निर्णय घेतला असल्याची माहिती केंद्रीय युवा व्यवहार आणि क्रीडामंत्री अनुराग ठाकूर यांनी दिली. विद्यमान एमओसीमध्ये असलेल्या माजी खेळाडूंनी केलेल्या मार्गदर्शनाने टोक्यो ऑलिंपिक 2020 स्पर्धेत सहभागी झालेल्या खेळाडूंच्या प्रशिक्षणाला पाठबळ देण्यात आणि प्रत्यक्ष स्पर्धांमध्ये खेळाडूंची कामगिरी उंचावण्यात अतिशय मोलाची भूमिका बजावली आणि त्यामुळेच या खेळाडूंनी ऑलिंपिक स्पर्धांमध्ये 7 पदकांची आणि पॅरालिंपिक स्पर्धांमध्ये 19 पदकांची कमाई केली, असे ठाकूर यांनी सांगितले. नव्या एमओसीमध्ये भारताचे माजी फूटबॉलपटू बायचुंग भुतिया, जागतिक ऍथलेटिक्स स्पर्धेत लांब उडीचे पदक जिंकणाऱ्या अंजू बॉबी जॉर्ज, भारतीय पुरुष हॉकी संघाचे माजी कर्णधार सरदारा सिंग, रायफल शूटिंगमधील अव्वल नेमबाज अंजली भागवत, माजी हॉकी कर्णधार आणि ऑलिंपिक गोल्ड क्वेस्ट चे सीईओ विरेन रस्किन्हा, टेबल टेनिस स्टार मोनालिसा मेहता आणि बॅडमिंटनपटू तृप्ती मुरगुंडे यांचा समावेश असेल. त्याचप्रकारे शिडांच्या नौकानयन प्रकारातले ऑलिंपिकपटू आणि स्पोर्ट्स सायन्स विशेषज्ञ डॉ. मालव श्रॉफ एमओसीमध्ये कायम राहतील. ऍथलेटिक्स फेडरेशन ऑफ इंडियाचे अध्यक्ष आदिल सुमारीवाला,ऍथलेटिक फेडरेशन ऑफ इंडियाचे अध्यक्ष आणि टॉप्सचे सीईओ कॅप्टन पुष्पेंद्र गर्ग हे इतर माजी खेळाडू एमओसीमध्ये पुढेही कार्यरत असतील. केंद्रीय कॅबिनेट मंत्री अर्जुन मुंडा, अजय सिंग आणि ब्रिज भूषण शरण सिंग हे भारतीय तीरदांजी संघटना ,भारतीय मुष्टीयुद्ध महासंघ आणि भारतीय कुस्ती संघटनेचे अध्यक्ष म्हणून एमओसीचे सदस्य असतील.
मिशन ऑलिंपिक सेलः बायचुंग भुतिया, अंजू बॉबी जॉर्ज, अंजली भागवत, तृप्ती मुरगुंडे, सरदारा सिंग, विरेन रस्किन्हा, मालव श्रॉफ, मोनालिसा मेहता, भारतीय ऑलिंपिक संघटना, भारतीय कुस्ती महासंघ, भारतीय तीरंदाजी संघटना आणि भारतीय मुष्टीयुद्ध महासंघ यांचे अध्यक्ष, कार्यकारी संचालक, साई, संचालक MYAS, सीईओ, टॉप्स आणि संयुक्त सीईओ, टॉप्स
भारतीय क्रीडा प्राधिकरणाचे महासंचालक एमओसीचे अध्यक्षपद भूषवतील.
पंतप्रधान कार्यालय
एक्स्पो 2020 दुबई इथे भारतीय दालनातल्या उपस्थितांना पंतप्रधान नरेंद्र मोदी यांनी केलेले संबोधन
नमस्ते !
एक्स्पो 2020 दुबई इथल्या भारतीय दालनात स्वागत. हे ऐतिहासिक प्रदर्शन आहे. मध्य पूर्व, आफ्रिका आणि दक्षिण आशिया क्षेत्रात होणारे हे पहिले प्रदर्शन आहे. मोठ्या दालनापैकी एका दालनासह भारत यामध्ये सहभागी होत आहे. संयुक्त अरब अमिरात आणि दुबई समवेत असलेले प्रदीर्घ आणि ऐतिहासिक संबंध हे प्रदर्शन अधिक दीर्घ करेल असा मला विश्वास आहे. संयुक्त अरब अमिरातीचे अध्यक्ष आणि अबुधाबीचे शासक महामहीम शेख खलीफा बिन झायेद बिन अल नाह्यान यांना भारत सरकार आणि भारतीय जनतेच्या वतीने शुभेच्छा देऊन मी सुरुवात करतो.
संयुक्त अरब अमिरातीचे पंतप्रधान आणि उपाध्यक्ष आणि दुबईचे शासक शेख मोहंमद बिन रशीद अल मकतोम यांचे हार्दिक अभिनंदन. अबुधाबीचे युवराज शेख मोहमद बिन झायेद अल नाह्यान यांनाही माझ्या शुभेच्छा. आमच्या धोरणात्मक भागीदारीतल्या प्रगतीत त्यांचे सहाय्य आहे. दोन्ही देशांच्या प्रगती आणि भरभराटीसाठी आमचे कार्य सुरूच राहील अशी मला आशा आहे.
मित्रहो,
एक्स्पो 2020 ची मुख्य संकल्पना ‘मने जोडणे, भविष्य घडवणे’ ही आहे. नव भारत घडवण्याच्या दिशेने वाटचाल करताना या संकल्पनेची भावना आपल्याला पाहायला मिळते. एक्स्पो 2020 चे शानदार आयोजन केल्याबद्दल संयुक्त अरब अमिरातीच्या सरकारचे मी अभिनंदन करतो. शतकातून एकदा आलेल्या महामारीच्या विरोधात मानव जातीच्या लवचिकतेची साक्ष म्हणजे हे प्रदर्शन आहे.
मित्रहो,
भारतीय दालनाची संकल्पना : खुलेपणा, संधी आणि विकास ही आहे. आजचा भारत हा जगातल्या सर्वात खुल्या देशांपैकी एक आहे. शिकण्यासाठी खुला, दृष्टीकोनासाठी खुला, नवोन्मेशासाठी खुला आणि गुंतवणुकीसाठी खुला. म्हणूनच आमच्या देशात येण्यासाठी आणि गुंतवणुकीसाठी मी आपल्याला निमंत्रण देत आहे. आज भारत ही संधींची भूमी आहे. मग ते कला, वाणिज्य, उद्योग किंवा शिक्षण क्षेत्र असो. इथे शोध घेण्याची संधी आहे, भागीदारीची संधी आहे, प्रगतीची संधी आहे. भारतात या आणि या संधींचा शोध घ्या. भारत तुम्हाला अधिकाधिक विकास देऊ करतो. आकारात वृद्धी, महत्त्वाकांक्षेत वृद्धी, फलश्रुतीमध्ये वृद्धी. भारतात या आणि आमच्या यशोगाथेमध्ये सहभागी व्हा.
मित्रहो,
चैतन्य आणि विविधता यासाठी भारत प्रसिद्ध आहे. आमची संस्कृती, भाषा, आहार,कला, संगीत आणि नृत्य यामध्ये वैविध्य आहे. या विविधतेचे दर्शन आमच्या दालनात घडते. याचप्रमाणे भारत हा प्रतिभेचे भांडार आहे.तंत्रज्ञान, संशोधन आणि कल्पकतेच्या विश्वात आमचा देश मोठी प्रगती करत आहे. आमच्या आर्थिक विकासात उद्योगाचा वारसा आणि स्टार्ट अप्स यांचा मिलाफ आहे. या विविध क्षेत्रात भारताच्या सर्वोत्तमतेचे दर्शन भारतीय दालन घडवेल. आरोग्य, वस्त्रोद्योग, पायाभूत सुविधा, सेवा आणि इतर क्षेत्रातल्या गुंतवणुकीच्या संधीचे दर्शन या दालनात होईल. गेल्या सात वर्षात आर्थिक विकासाला चालना देण्यासाठी भारत सरकारने अनेक सुधारणा हाती घेतल्या आहेत. अधिक सुधारणा करण्याचा हा कल आम्ही जारी राखणार आहोत.
मित्रहो,
भारत अमृत महोत्सवाच्या रूपाने स्वातंत्र्याची 75 वर्षे साजरी करत आहे, प्रत्येकाने भारतीय दालनाला भेट द्यावी आणि नव भारतात संधींचा लाभ घ्यावा यासाठी आम्ही निमंत्रण देत आहोत. सबका साथ, सबका विकास, सबका विश्वास, सबका प्रयास यासह हे जग, राहण्यासाठी एक उत्तम स्थान म्हणून घडवूया.
धन्यवाद.
खूप खूप धन्यवाद.
संरक्षण मंत्रालय
भारतीय नौदलातील सर्वात पराक्रमी तुकडी आयएनएस 310, चा, 21 मार्च 2021 ला हिरक महोत्सवी कार्यक्रम
नवी दिल्ली, 20 मार्च 2021
भारतीय नौदलाची हवाई स्क्वाड्रन  310, कोब्रा युनिट, भारतीय नौदलाची गोव्यातील ही अद्भूत सागरी तुकडी 21 मार्च 2021 रोजी आपला हिरक महोत्सवी स्थापना दिन साजरा करत आहे. फ्रांसच्या हेरेस इथे 21 मार्च 1961 साली या तुकडीची स्थापना झाली होती. आज ही तुकडी भारतीय नौदलाच्या सर्वात पराक्रमी तुकड्यांपैकी एक समजली जाते.
INAS310 ने 1961 पासून नौदलाच्या अनेक ऑपरेशन्समध्ये देशासाठी अलौकिक सेवा बजावली आहे. तसेच देशाच्या किनारी भागात, दररोज टेहळणी कार्यही सातत्याने सुरु ठेवले आहे. या तुकडीकडे, 1991 पर्यंत जहाजावरून उड्डाण करू शकणारे अलीझ हे लढाऊ विमान होते आणि त्यानंतर किनाऱ्यावरील डोर्नियार-228 लढावू विमान या तुकडीकडे आले.
गेल्या एका वर्षात, कोविड-19 महामारीच्या काळात, देशाच्या कानाकोपऱ्यात भ्रमण करत, या तुकडीच्या लढाऊ विमानांनी अत्यावश्यक औषधे, कोविड चाचण्यांच्या किट्स, तसेच वैद्यकीय चमू आणि उपकरणे अशा हजारो गोष्टी गरजूंपर्यंत पोहचवल्या.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
पंतप्रधान कार्यालय
पंतप्रधानांनी शेअर केली आपल्या चाहत्याने बनवलेली ध्वनी-चित्र फीत
नवी दिल्ली, 30 सप्टेंबर 2022
पंतप्रधान नरेंद्र मोदी यांनी आपल्या एका चाहत्याने केलेले ट्वीट सामायिक  केले आहे, ज्यामध्ये अहमदाबाद मेट्रो प्रकल्पाच्या पहिल्या टप्प्याचे  उद्घाटन करताना पंतप्रधानांनी केलेल्या भाषणाची क्षणचित्रे आहेत. यामध्ये पंतप्रधान वंदे भारत एक्स्प्रेसमधील आपल्या प्रवासाचा अनुभव सांगताना दिसत आहेत.
आपल्या चाहत्याच्या ट्वीटचा संदर्भ देत पंतप्रधानांनी ट्वीट केले आहे;
“संपर्क सुलभता हीच प्रगती, संपर्क सुलभता हीच समृद्धी.”S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रस्ते वाहतूक आणि महामार्ग मंत्रालय
केंद्रीय रस्ते वाहतूक आणि महामार्ग मंत्रालयाने 2020-21 या आर्थिक वर्षात प्रतिदिन 37 किलोमीटर लांबीचा रस्ता बांधण्याचा विक्रमी टप्पा गाठला
नवी दिल्ली 2एप्रिल 2021
केंद्रीय रस्ते वाहतूक आणि महामार्ग मंत्रालयाने गेल्या काही वर्षांच्या कालावधीत देशातील राष्ट्रीय महामार्ग निर्मितीच्या कामात प्रचंड प्रमाणात प्रगती करून दाखविली आहे. मंत्रालयाने 2020-21 या आर्थिक वर्षात प्रतिदिन 37 किलोमीटर लांबीचा रस्ता बांधण्याचा विक्रमी टप्पा गाठण्यात अभूतपूर्व यश मिळविले आहे. केंद्रीय रस्ते वाहतूक आणि महामार्ग तसेच सूक्ष्म,लघु आणि मध्यम उद्योग मंत्री नितीन गडकरी यांनी काल संध्याकाळी झालेल्या समारंभात केंद्रीय रस्ते वाहतूक आणि महामार्ग मंत्रालयाच्या अधिकाऱ्यांचा सत्कार केला आणि त्यांना कृतज्ञता पत्रे प्रदान केली. सर्व अधिकारी आणि इतर संबंधितांनी समर्पित वृत्तीने आणि संघ भावनेने काम केले नसते तर मंत्रालयाला हा टप्पा गाठणे शक्यच झाले नसते अशा शब्दात गडकरी यांनी सर्व संबंधितांचे कौतुक केले आहे. हे यश अभूतपूर्व असून जगातील कोणत्याही देशाने अशा प्रकारची कामगिरी केलेली नाही असे ते म्हणाले.
मंत्रालयाने गाठलेल्या काही प्रमुख टप्प्यांची माहिती खाली दिली आहे.
· गेल्या 7 वर्षांत राष्ट्रीय महामार्गांची लांबी 50% नी वाढली असून एप्रिल 2014 मध्ये देशात 91,287 किलोमीटर लांबीचे राष्ट्रीय महामार्ग होते तर 20मार्च 2021 ला 1,37,625 किलोमीटर लांबीचे राष्ट्रीय महामार्ग निर्माण झाले आहेत
· या कामासाठी 2015 च्या अर्थसंकल्पात 33,414 कोटी रुपयांची तरतूद करण्यात आली होती त्यात वाढ करून 2022 च्या अर्थसंकल्पात एकूण 1,83,101 कोटी रुपयांचा निधी रस्तेनिर्मितीसाठी देण्यात आला आहे.
· कोविड -19 शी संबंधित समस्या असताना देखील 2020 या आर्थिक वर्षापेक्षा 2021 या आर्थिक वर्षात रस्ते – महामार्ग निर्मितीसाठी 126% जास्त रक्कम मंजूर करण्यात आली आहे तसेच रस्ते निर्मितीसाठी मंजूर झालेल्या किलोमीटरचे प्रमाण देखील गेल्या वर्षीपेक्षा यावर्षी 9% इतके जास्त आहे.
· आर्थिक वर्ष 2010 ते 14 या कालावधीपेक्षा आर्थिक वर्ष 2015 ते 21 या कालावधीत सरासरी वार्षिक रस्ते-महामार्ग प्रकल्प मंजुरीत 85% वाढ करण्यात आली आहे.
· आर्थिक वर्ष 2010 ते 14 या कालावधीपेक्षा आर्थिक वर्ष 2015 ते 21 या कालावधीत रस्त्यांच्या सरासरी वार्षिक बांधकामासाठी मंजूर लांबीत 83% नी वाढ करण्यात आली आहे.
· सध्या सुरु असलेल्या प्रकल्पांच्या कामांच्या एकूण खर्चात 31 मार्च 2020 ला संपलेल्या आर्थिक वर्षाच्या तुलनेत आर्थिक वर्ष 2021च्या अखेरीस 54% इतकी वाढ करण्यात आली आहे.
कार्मिक, सार्वजनिक तक्रार आणि निवृत्ती वेतन मंत्रालय
कौटुंबिक निवृत्तीवेतनासाठी मतिमंद अपत्य पात्र : जितेंद्र सिंग
दिवंगत केंद्र सरकारी कर्मचारी वा निवृत्तीवेतनधारकांची मतिमंद मुले कौटुंबिक निवृतीवेतनास पात्र आहेत आणि या तरतुदीमागील हेतू लक्षात घेणे आणि त्यांचे पालन करणे आवश्यक आहे असे केंद्रीय कार्मिक, सार्वजनिक तक्रार निवारण आणि निवृत्ती वेतन राज्यमंत्री  डॉ जितेंद्र सिंह यांनी म्हटले आहे.
या बाबीचा सार्वजनिक खुलासा आवश्यक आहे कारण काही ठिकाणी निवृत्तीवेतनधारकाने आपले मतिमंद अपत्याचे नामनिर्देशन करूनही बॅंका अशा अपत्याला कौटुंबिक निवृत्तीवेतन देणे नाकारतात आणि न्यायालयाकडून पालकत्व प्रमाणपत्राची मागणी करतात, असे निवृतीवेतन आणि निवृत्तीवेतनधारक कल्याण विभागाच्या निदर्शनास आले आहे.
सामान्य माणसाच्या जीवनात सुलभता आणण्यासाठी पंतप्रधान नरेंद्र मोदी यांच्या नेतृत्वाखालील सरकार उत्तम प्रशासन हा मंत्र अवलंबते. याच भावनेने कौटुंबिक निवृत्तीवेतनासाठी नामनिर्देशनाची सुविधा अंतर्भूत आहे, असे आवर्जून सांगत जितेंद्र सिंग यांनी म्हटले आहे की, यामुळे मानसिक व्यंग असणाऱ्यांना न्यायालयाकडून पालकत्व प्रमाणपत्र मिळवणे वा कौटुंबिक निवृत्तीवेतनासाठी दावा करताना कोणतीही अडचण येऊ नये. म्हणून बॅंकांनी पालकत्व प्रमाणपत्र मागणे हा या अशा नामनिर्देशनामागील हेतूलाच धक्का पोहचवते, त्याशिवाय अशी मागणी ही केंद्रीय नागरी सेवा, 2021 यातील वैधानिक तरतुदींचाही भंग करते.
म्हणूनच विभागाने या नियमांतर्गत केलेल्या तरतुदींचा पुनरुच्चार केला आहे. कौटुंबिक निवृत्तीवेतन देणाऱ्या बॅंकांचे मुख्य व्यवस्थापन अधिकाऱ्यांना सुचविण्यात येते की त्यांच्या CPPCs वा निवृत्तीनेतन देणाऱ्या शाखांना योग्य त्या सूचना द्याव्यात, आणि नियमातील तरतुदींअंतर्गत सरकारी कर्मचारी, निवृत्तीवेतनधारक वा कौंटुंबिक निवृत्तीवेतन घेणाऱ्या व्यंक्तींनी नामनिर्देशित केलेल्या मतिमंद अपत्यांना कौटुंबिक निवृत्तीवेतन लागू करावे आणि त्यासाठी न्यायालयाकडून पालकत्व प्रमाणपत्र आणण्याची सक्ती करू नये.
भारतीय निवडणूक आयोग
लोकप्रतिनिधी कायदा 1951च्या कलम 29A अंतर्गत राजकीय पक्षांची नोंदणी- सार्वजनिक सूचना कालावधी
नवी दिल्ली, 2 मार्च 2021
लोकप्रतिनिधी कायदा 1951 च्या कलम 29A च्या तरतुदीनुसार राजकीय पक्षांची नोंदणी केली जाते. नमूद केलेल्या कलमांतर्गत नोंदणी करू इच्छिणाऱ्या पक्षाला आयोगाने ठरविलेल्या मार्गदर्शक सूचनांनुसार त्याची स्थापना झाल्यापासून 30 दिवसांच्या आत आयोगाकडे अर्ज सादर करावा लागतो. विद्यमान मार्गदर्शक सूचनांनुसार, आयोगाकडे पक्ष स्थापनेपासून 30 दिवसांच्या आत नोंदणी करताना अर्जदार संघटना आंतर-संबंधित पक्षाच्या नावाबाबत काही आक्षेप असल्यास तो नोंदविण्यासाठी दोन राष्ट्रीय दैनिक वृत्तपत्रे आणि दोन स्थानिक दैनिक वर्तमानपत्रात दोन दिवस जाहीर नोटीस देतात. प्रकाशित झालेल्या सूचना आयोगाच्या संकेतस्थळावर देखील प्रदर्शित केल्या आहेत.
पश्चिम बंगाल, आसाम, तामिळनाडू, केरळ आणि पुदुच्चेरी राज्यांच्या विधानसभा निवडणुकांसाठी आयोगाने 26.02.2021 रोजी सार्वत्रिक निवडणुका जाहीर केल्या आहेत. आयोगाच्या निदर्शनास आणून दिले आहे की कोविड -19 च्या पार्श्वभूमीवर प्रचलित निर्बंध लक्षात घेता, अव्यवस्थेमुळे अर्ज पाठविण्यास उशीर झाला आणि त्यामुळे राजकीय पक्ष म्हणून नोंदणी करण्यास विलंब झाला. म्हणूनच या प्रकरणातील सर्व बाबींचा विचार केल्यानंतर आयोगाने 26.02.2021 रोजी किंवा त्यापूर्वी जाहीर नोटीस प्रकाशित केलेल्या पक्षांना 30 दिवसांऐवजी 7 दिवसांची नोटीस देण्याची सूट दिली आहे. 26.02.2021 च्या 7 दिवसांपेक्षा आधी जाहीर नोटीस प्रकाशित केलेल्या पक्षांसह सर्व पक्षांसाठी, काही हरकती असल्यास, 02.03.2021 रोजी संध्याकाळी 05.30 पर्यंत किंवा सुरवातीला दिलेल्या तीस दिवसांच्या कालावधीपैकी जो कमी असेल त्यानुसार सादर केल्या जाऊ शकतात.
आसाम, तमिळनाडू, केरळ आणि पुदुच्चेरी राज्यांच्या विधानसभेच्या सार्वत्रिक निवडणुकीसाठी नामनिर्देशन पत्र सादर करण्याच्या 19.03.2021 या शेवटच्या तारखेपर्यंत आणि पश्चिम बंगाल  07.04.2021 या तारखेपर्यंत ही सूट लागू राहील.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 1256
पंतप्रधान कार्यालय
G20 परिषदेसाठी आलेल्या विविध देशांच्या नेत्यांचे पंतप्रधानांनी स्वागत केले
पंतप्रधान नरेंद्र मोदी यांनी 9 आणि 10 सप्टेंबर 2023 रोजी नवी दिल्ली येथे होणाऱ्या G20 परिषदेसाठी येणाऱ्या नेत्यांचे हार्दिक स्वागत केले आहे.
मॉरिशसच्या पंतप्रधानांचे स्वागत करताना पंतप्रधान मोदी यांनी आपल्या ट्वीटर संदेशात म्हटले आहे:
“माझे मित्र पंतप्रधान प्रविंद कुमार जुगनाथ, भारतात आपले स्वागत आहे. आज होणाऱ्या आपल्या भेटीसाठी उत्सुक आहे.”
आंतरराष्ट्रीय नाणेनिधीच्या व्यवस्थापकीय संचालकांचे स्वागत करताना पंतप्रधानांनी ट्वीटर संदेशात म्हटले आहे:
“क्रिस्टालिना जॉर्जिवा, आपल्याशी पूर्णपणे सहमत आहे. आपण सर्वजण एकत्र येऊन आपल्या काळातील मोठी आव्हाने दूर करण्यासाठी काम करूया, आणि आजच्या युवा पिढीसाठी चांगले भविष्य सुनिश्चित करू या. नवी दिल्ली येथे आगमन झाल्यावर आमच्या संस्कृती प्रति आपण दाखवलेली आपुलकी प्रशंसनीय आहे.”
युरोपियन युनियन आयोगाच्या अध्यक्षांचे स्वागत करताना पंतप्रधानांनी ट्वीटर वर लिहिले आहे:
“उर्सुला वॉन डेर लेयन, G20 परिषदेसाठी आपण नवी दिल्ली येथे आलात, याबद्दल आनंद वाटतो. युरोपियन युनियनचा पाठींबा आणि वचनबद्धतेसाठी कृतज्ञ आहे. आपल्या पुढील गंभीर आव्हानांचा एकत्रितपणे सामना करूया. फलदायी विचारविनिमय आणि सहयोगी कृतीची आशा करतो.”
युनायटेड किंग्डमच्या पंतप्रधानांचे स्वागत करताना पंतप्रधान मोदी यांनी ट्वीटर वर लिहिले आहे:
“ऋषी सुनक, आपले स्वागत आहे! आपल्या ग्रहाला अधिक चांगले बनवण्यासाठी एकत्र काम करता येईल, अशा फलदायी परिषदेसाठी उत्सुक आहे.”
स्पॅनिश प्रतिनिधी मंडळाचे स्वागत करताना, पंतप्रधानांनी ट्वीटरवर स्पेनच्या राष्ट्राध्यक्षांना उद्देशून लिहिले आहे:
“पेड्रो सांचेझ, आपल्या प्रकृतीमध्ये लवकर सुधारणा होवो, आणि आपल्याला उत्तम आरोग्य लाभो, अशी प्रार्थना. आगामी G20 परिषदेत ज्ञानात भर घालणाऱ्या आपल्या दृष्टीकोनाची कमतरता भासेल. भारतात आलेल्या स्पॅनिश प्रतिनिधी मंडळाचे स्नेहमय स्वागत करतो.”
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत कोविड-19 प्रतिबंधक लसीच्या आतापर्यंत 82.65 कोटी मात्रा देण्यात आल्या.
देशात उपचाराधीन रुग्णांची संख्या एकूण रुग्णांच्या 1% पेक्षा कमी, सध्या हा दर 0.90% इतका असून मार्च 2020 पासूनचा सर्वात कमी
देशात उपचाराधीन रुग्णांची संख्या 3,01,989 ,ही संख्या 186 दिवसातली सर्वात कमी संख्या
गेल्या 24 तासात देशात 26,964 नव्या रुग्णांची नोंद
रुग्ण बरे होण्याचा दर 97.77%, मार्च 2020 पासून सर्वात जास्त दर
गेल्या 24 तासात 34,167 रुग्ण कोरोनातून बरे झाले; देशात आतापर्यंत एकूण 3,27,83,741 रुग्ण कोरोनामुक्त
साप्ताहिक पॉझीटीव्हिटी दर  गेले 89 दिवस 3% पेक्षा कमी
दैनंदिन पॉझीटीव्हिटी दर  गेले 23 दिवस 3% पेक्षा कमी
आतापर्यंत 55.67 कोटी चाचण्या करण्यात आल्या.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 196.62 कोटी मात्रांचा टप्पा केला पार
12 ते 14 वयोगटातील 3.60 कोटींपेक्षा जास्त किशोरांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 83,990
गेल्या 24 तासात 13,313 नव्या कोरोना रुग्णांची नोंद
रुग्ण बरे होण्याचा दर सध्या 98.60%
सध्याचा साप्ताहिक पॉझिटिव्हिटी दर 2.81%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 196.62  कोटींचा टप्पा पार केला आहे. 2,54,44,218 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.60  कोटींपेक्षा अधिक किशोरवयीनांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,479
|
|
2nd Dose
|
|
1,00,59,077
|
|
Precaution Dose
|
|
55,74,660
|
|
FLWs
|
|
1st Dose
|
|
1,84,22,546
|
|
2nd Dose
|
|
1,76,16,144
|
|
Precaution Dose
|
|
97,92,660
|
|
Age Group 12-14 years
|
|
1st Dose
|
|
3,60,03,591
|
|
2nd Dose
|
|
2,17,89,092
|
|
Age Group 15-18 years
|
|
1st Dose
|
|
6,01,92,784
|
|
2nd Dose
|
|
4,80,41,520
|
|
Age Group 18-44 years
|
|
1st Dose
|
|
55,79,89,542
|
|
2nd Dose
|
|
49,89,67,321
|
|
Precaution Dose
|
|
22,24,238
|
|
Age Group 45-59 years
|
|
1st Dose
|
|
20,34,01,364
|
|
2nd Dose
|
|
19,29,06,294
|
|
Precaution Dose
|
|
21,99,106
|
|
Over 60 years
|
|
1st Dose
|
|
12,72,18,352
|
|
2nd Dose
|
|
12,04,59,130
|
|
Precaution Dose
|
|
2,29,46,073
|
|
Precaution Dose
|
|
4,27,36,737
|
|
Total
|
|
1,96,62,11,973
भारतातील रुग्णसंख्या सध्या 83,990 इतकी आहे, ती देशाच्या एकूण रुग्णसंख्येच्या तुलनेत 0.19% इतकी आहे.
परिणामी, भारतात रुग्ण बरे होण्याचा दर 98.60% झाला आहे.
गेल्या 24 तासांत 10,972 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,27,36,027 झाली आहे.
गेल्या 24 तासात 13,313 नव्या कोरोना रुग्णांची नोंद झाली.
गेल्या 24 तासात एकूण 6,56,410 चाचण्या करण्यात आल्या. भारताने आतापर्यंत एकूण 85.94  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.81% तर दैनंदिन पॉझिटिव्हिटी दर 2.03% आहे.
मत्स्योत्पादन, पशुविकास आणि दुग्धविकास मंत्रालय
केंद्रीय मंत्री परशोत्तम रुपाला यांच्या हस्ते एनडीडीबी आणंद येथे जी 20 च्या कृषी कार्यगट अंतर्गत शाश्वत पशुधन परिवर्तनावरील आंतरराष्ट्रीय परिसंवादाचे उद्घाटन
नवी दिल्ली, 19 जुलै 2023
स्वातंत्र्याचा अमृत महोत्सव आणि जी 20 च्या कृषी कार्यगटाच्या अंतर्गत एनडीडीबी आणंद येथे शाश्वत पशुधन परिवर्तनावरील आंतरराष्ट्रीय परिसंवादाचे केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परशोत्तम रुपाला यांनी उद्घाटन केले.
परिसंवाद आयोजित केल्याबद्दल रुपाला यांनी राष्ट्रीय दुग्धविकास मंडळाची प्रशंसा केली आणि पशुधन क्षेत्रात तंत्रज्ञानाच्या भूमिकेवर भर दिला. ते म्हणाले की, या परिसंवादातील चर्चेमुळे शाश्वत परिवर्तनासाठी पशुधन क्षेत्रातील विविध अभिनव संशोधनांचा प्रसार करण्यात मदत होईल. पशुसंवर्धन आणि दुग्धव्यवसाय क्षेत्रासाठी पंतप्रधानांनी हाती घेतलेल्या विकासात्मक उपक्रमांची प्रशंसा करताना रुपाला म्हणाले की त्यांनी पशुसंवर्धन हे स्वतंत्र मंत्रालय बनवले आणि या क्षेत्राच्या वाढीत या मंत्रालयाने महत्त्वपूर्ण योगदान दिले आहे.
फिरते पशुवैद्यकीय दवाखाने, ब्रीड मल्टिप्लिकेशन फार्म आणि राष्ट्रीय पशु रोग नियंत्रण कार्यक्रम ही त्याची उदाहरणे आहेत. जगभरात कोविडचा प्रादुर्भाव होण्याच्या एक वर्ष आधी पंतप्रधानांनी गुरांच्या लसीकरणासाठी निधीची तरतूद केली होती. पशुपालनाशी संबंधित साथीच्या रोगांविरुद्ध सज्जतेसाठी एका मॉडेल अॅपची माहिती रुपाला यांनी दिली.
2 दिवस चाललेल्या या परिसंवादाचे उद्दिष्ट पशुधन क्षेत्रावर विशेष लक्ष केंद्रित करून अधिक कार्यक्षम आणि शाश्वत कृषी-अन्न प्रणालींमध्ये परिवर्तन करण्याबाबत व्यवहार्य चर्चा आणि विचारमंथन करण्याला चालना देणे हे होते. या कार्यक्रमात सहभागी झालेल्या जी 20 समूहातील प्रतिष्ठित तज्ञ, धोरणकर्ते आणि हितधारकांनी पशुधन क्षेत्राची शाश्वतता सुनिश्चित करण्यासाठी ज्ञानाची देवाणघेवाण केली, अनुभव सामायिक केले आणि अभिनव दृष्टिकोन मांडले.
या कार्यक्रमात WOAH- , WHO- , FAO-, IDF-, NDDB- आणि विभागातील तज्ञांबरोबर पॅनेल चर्चा झाली.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
श्रम आणि रोजगार मंत्रालय
शेतमजूर आणि ग्रामीण मजुरांसाठीचा अखिल भारतीय ग्राहक दर निर्देशांक - ऑगस्ट, 2023
शेतमजूर आणि ग्रामीण मजुरांसाठीचा अखिल भारतीय ग्राहक दर निर्देशांकाचा आकडा,  ऑगस्ट, 2023 मध्ये अनुक्रमे 9 आणि 8 अंकांनी वधारला आहे आणि तो अनुक्रमे 1224  आणि 1234  इतका झाला आहे. शेतमजूर आणि ग्रामीण मजूर यांच्या सामान्य निर्देशांकात अनुक्रमे 8.38 आणि 7.69 अंक इतकी वाढ होण्यामागे, प्रामुख्याने तांदूळ, गव्हाचे पीठ, डाळी, दूध, बकऱ्याचे मांस, साखर, गुळ, मिरची-वाळवलेली, हळद, लसूण, आले, कांदा, मिश्र मसाले इ. अन्नधान्य उत्पादनाच्या किमतीत झालेल्या वाढीचे प्रमुख योगदान आहे.
निर्देशांकातील वाढ राज्यनिहाय बदलत असून, कृषी मजुरांच्या बाबतीत, 20 राज्यांमध्ये 2 ते 19 अंकांची वाढ नोंदवली गेली. तमिळनाडू राज्य 1423 अंकांसह निर्देशांकात अव्वल असून, सर्वात शेवटी 942 अंकासह हिमाचल प्रदेश हे राज्य आहे.
ग्रामीण मजुरांच्या बाबतीत, 20 राज्यांमध्ये 2 ते 18 गुणांची वाढ नोंदवली गेली. 1412 गुणांसह तामिळनाडू राज्य निर्देशांकात अव्वल तर हिमाचल प्रदेश 1003 गुणांसह सर्वात तळाशी आहे.
राज्यांमध्ये, कृषी मजुरांसाठीच्या ग्राहक दर निर्देशांकात सर्वाधिक वाढ मेघालयमध्ये  आणि ग्रामीण मजुरांसाठी गुजरात आणि मेघालयमध्ये  झाली. ही वाढ प्रामुख्याने तांदूळ,डाळी,बीफ शेंगदाणा तेल , मिरची-हिरवी/वाळवलेली, सरपण, बस भाडे इत्यादींच्या किमतीत वाढ झाल्यामुळे होती.
शेतमजुरांसाठीचा ग्राहक दर निर्देशांक  आणि ग्रामीण मजुरांसाठीचा ग्राहक दर निर्देशांक  यावर आधारित महागाईचा दर ऑगस्ट, 2023 मध्ये अनुक्रमे 7.37% आणि 7.12% इतका होता. जुलै 2023 मध्ये तो अनुक्रमे 7.43% आणि 7.26% इतका, तर मागील वर्षीच्या याच महिन्यात तो अनुक्रमे 6.94% & 7.26% इतका होता. त्याचप्रमाणे ऑगस्ट 2023 मध्ये अन्नधान्यावर आधारित महागाईचा दर अनुक्रमे 8.89% आणि 8.64% होता. जुलै 2023 मध्ये तो 8.88% आणि 8.63%, आणि गेल्या वर्षीच्या याच महिन्यात तो अनुक्रमे 6.16% आणि 6.21% इतका होता.
अखिल भारतीय ग्राहक दर निर्देशांकाची आकडेवारी :
|
|
गट
|
|
शेतमजूर
|
|
ग्रामीण मजूर
|
|
|
|
जुलै, 2023
|
|
ऑगस्ट, 2023
|
|
जुलै, 2023
|
|
ऑगस्ट, 2023
|
|
सामान्य निर्देशांक
|
|
1215
|
|
1224
|
|
1226
|
|
1234
|
|
खाद्यान्न
|
|
1152
|
|
1164
|
|
1158
|
|
1170
|
|
पान, सुपारी, इ.
|
|
1992
|
|
1994
|
|
2002
|
|
2004
|
|
इंधन आणि वीज
|
|
1304
|
|
1303
|
|
1295
|
|
1295
|
|
वस्त्र, अंथरुण-पांघरुण आणि पादत्राणे
|
|
1258
|
|
1253
|
|
1302
|
|
1300
|
|
संकीर्ण
|
|
1266
|
|
1272
|
|
1271
|
|
1276
सप्टेंबर 2023 साठी शेतमजूर  आणि ग्रामीण मजुरांसाठीचा दर निर्देशांक आणि 20 ऑक्टोबर 2023 रोजी जाहीर होईल.
आरोग्य आणि कुटुंब कल्याण मंत्रालय
आयुष्यमान भारत योजनेसाठी आधार कार्डाचा वापर ऐच्छिक, सक्तीचा नाही -आरोग्य मंत्रालय
नवी दिल्ली, 12 जुलै 2018
केंद्र सरकारच्या आयुष्यमान भारत योजनेचा लाभ घेण्यासाठी आधार कार्ड असणे सक्तीचे आहे असे वृत्त काही वृत्तपत्रात छापून आले आहे. मात्र हे वृत्त तथ्यहीन आणि निराधार आहे.
आयुष्मान भारत म्हणजेच राष्ट्रीय आरोग्य सुरक्षा अभियानाविषयी जारी करण्यात आलेल्या अधिसूचनेत लाभार्थ्यांची ओळख पटवण्यासाठी आधार कार्डाचा उपयोग करण्याची सूचना अंमलबजावणी यंत्रणांना देण्यात आली आहे. लाभार्थ्यांची अचूक ओळख पटवण्यासाठी आधार कार्ड उपयुक्त ठरेल, मात्र ते सक्तीचे करण्यात आलेले नाही. आधार कार्ड नाही म्हणू कोणत्याही व्यक्तीला या योजनेपायासून वंचित ठेवले जाणार नाही, असे केंद्रीय आरोग्यमंत्री जे पी नड्डा यांनी स्पष्ट केले.
आधार कार्ड नसल्यास ओळखीचा पुरावा म्हणून रेशन कार्ड, निवडणूक ओळखपत्र, मनरेगा कार्डही चालणार आहेत असे अधिसूचनेत स्पष्ट करण्यात आले आहे. त्याशिवाय अंमलबजावणी यंत्रणांनी लाभार्थ्यांना आधार कार्ड मिळवून देण्यासाठी केंद्रे सुरु करावीत, असेही आरोग्यमंत्र्यांनी म्हटले आहे. या आयोजनेचे लाभ मिळवण्यासाठी लाभार्थ्यांनी केंद्र किंवा राज्य सरकारने दिलेले कुठलेही ओळखपत्र पुरावा म्हणून सादर करावे असेही या अधिसूचनेत म्हटले आहे.
N.Sapre/R.Aghor/P.Malandkar
(Visitor Counter : 107